
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1,650 στρεμμ. στη θέση Κορακοφω- 
λιά περιφέρειας Δήμου Σκιάθου Νομού Μαγνησίας.. 1 

ΑΝΑΚΟΙΝΩΣΕΙΣ 

Ειδοποίηση για συμπληρωματική παρακατάθεση αποζημίωσης για 
την απαλλοτρίωση ακινήτων για την κατασκευή του έργου: 
Έργα υδροληψίας και αντλιοστάσια πεδιάδας Αχέροντα Α.' 
Φάση περιοχή Γλυκής - Ποταμιάς (αρ. έργου 8372005 ΣΑΕ 
072). 2 

Ειδοποίηση για την παρακατάθεση εκ μέρους του Δήμου Μοσχάτου 
της αποζημίωσης των ιδιοκτητών των εδαφικών εκτάσεων και 
ακινήτων που απαλλοτρίωσε το Δημοτικό Συμβούλιο Μοσχάτου 
για λόγους δημόσιας ωφέλειας στο Ο.Τ. 131 και πρόσκληση 
προς τους δικαιούχους για την είσπραξη της αποζημίωσης. . 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου πόλεως Αγρίνιου μεταξύ των 


Ο.Τ. 257, 256, 258 Ν. Αιτωλ/νίας. 4 

Δόμηση στους οριοθετημένους οικισμούς Μοσχούλα και Πόρος Κρε- 
στένων Ν. Ηλείας. . 5 

Τροποποίηση σχεδίου πόλεως Πύργου Ν. Ηλείας περιοχής 4ου 
Δημ. Σχολείου. 6 

Κατηγοριοποίηση και καθορισμός ορίων, όρων και περιορισμών δό¬ 
μησης στον οικισμό Πεμόνια Αποκορώνου Ν. Χανιών. 7 

Τροποποίηση ρυμοτομικού σχεδίου Δήμου Αργυρούπολης Αττικής 
με αποχαρακτηρισμό του οικοπέδου 281 του Ο.Τ. 26 από χώρο 
νηπιαγωγείου.... 8 

Τροποποίηση σχεδίου πόλεως Χανιών. ...·.,. 9 

Κατηγοριοποίηση και καθορισμός ορίων και περιορισμών δόμησης 
στους οικισμούς Πλατυβόλα, Θυμιά και Σπηλιάρια της Κοιν. 
Πλατυβόλας της επαρχίας Κυδωνιάς του Ν. Χανιών.10 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2642 (1) 

Κήρυξη αναδασωτέας έκτασης 1,650 στρεμμ. στη θέση Κορακοφωλιά 
περιφέρειας Δήμου Σκιάθου Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, 

β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, 

β) 182447/3049/24.9.80. 

5. Τη 2583/17.11.89 πρόταση του δασαρχείου Σκοπέλου με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Τη 14650/87 απόφαση του Νομάρχη Μαγνησίας με την οποία 
μας ανέθεσε την αρμοδιότητα να υπογράφουμε τις αποφάσεις κηρύξεως 
των εκτάσεων ως αναδασωτέων, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της ως δασικής έκτασης και την αποκατάσταση με φυσική (αναγέννηση 
της βλάστησης που εκχερσώθηκε τη δημόσια δασική έκταση εμβαδού 
χιλίων εξακοαίων πενήντα τετρ. μέτρ. (1,650 στρ.) που βρίσκεται στη 
θέση Κορακοφωλία περιφέρειας Δήμου Σκιάθου και προσδιορίζεται από 
τα στοιχεία ΑΒΓ ΔΕΖΗΘΑκαι έχει όρια: 

Ανατολικά: δημόσια δασική έκταση. 

Δυτικά: δημόσια δασική έκταση. 

Βόρεια: δημόσια δασική έκταση. 

Νότια: δημόσια δασική έκταση. 

φαίνεται στο συνημμένο διάγραμμα που αποτελεί (αναπόσπαστο μέ¬ 
ρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 27 Νοεμβρίου 1989 
Με εντολή Νομάρχη 
Ο Διευθυντής 
Μ.ΕΦΕΝΤΑΚΗΣ 

ΑΝΑΚΟΙΝΩΣΕΙΣ 

Αριθ. Τ.Τ. 3721 (2) 

Ειδοποίηση για συμπληρωματική παρακατάθεση αποζημίωσης για την 
απαλλοτρίωση ακινήτων για την κατασκευή του έργου: Έργα υδρο¬ 
ληψίας και αντλιοστάσια πεδιάδας Αχέροντα Α.' Φάση περιοχή Γλυ- 
κής - Ποταμιάς (αρ. έργου 8372005 ΣΑΕ 072). 

Ο ΝΟΜΑΡΧΗΣ ΠΡΕΒΕΖΑΣ 

Σύμφωνα με τις διατάξεις των άρθρων 7 και 8 του Ν.Δ, 797/71 
«περί αναγκαστικών απαλλοτριώσεων» πληροφορούμε όσους: 

Έχουν ή αξιώνουν δικαιώματα κυριότητας ή εμπράγματα δικαιώ¬ 
ματα στα ακίνητα που απαλλοτριώθηκαν αναγκαστικά με την αρ. Τ.Υ. 
1020/15.3.85 (ΦΕΚ 168/Δ/1985) απόφαση Νομαρχίας Πρέβεζας 
σύμφωνα με τον Κτηματολογικό πίνακα και διάγραμμα που συντάχθη¬ 
καν από τον Φ. Καραμπίνα Πολ. Μηχανικό της 1ης ΔΕΚΕ και θεοιρή- 
θηκαν από την 1η ΔΕΚΕ Ιωαννίνων. 

Σχετικά έχει εκδοθεί το με αρ. 467/17.11.89 γραμμάτιο συστά- 
σεως παρακαταθήκης δραχ. (5.015.000) πέντε εκατομμυρίων δέκα 
πέντε χιλιάδων που κατατέθηκαν από την 1η ΔΕΚΕ Ιωαννίνων, υπέρ 
των εικαζομένων δικαιούχων της αποζημίωσης που εκδικάσθηκε με 
την αρ. 90/1988 απόφαση Μονομελούς Πρωτοδικείου Πρέβεζας και 
προσδιορίσθηκε οριστικά η τιμή μονάδος με την αρ. 100/1989 από¬ 
φαση Εφετείου Ιωαννίνων. 

Η Παρακατάθεση αυτή αφορά υπόλοιπο ποσό (σε συνέχεια του αρ. 
457/30.8.89) Γραμματίου συστάσεως παρακαταθήκης Ταμείου Πα¬ 
ρακαταθηκών Καναλλακίου ποσού (10.000.000) αποζημιώσεως ακι¬ 
νήτων που απαλλοτριώθηκαν για την κατασκευή του έργου: Έργα 
υδροληψίας και αντλιοστάσια πεδιάδας Αχέροντα Α.’ Φάση περιοχή 
Γλυκής - Ποταμιάς (αρ. έργου 8372005 ΣΑΕ 072). 

Η αποζημίωση αυτή θα αποδοθεί στους δικαιούχους που θα αναγνω- 
ρισθούν σύμφωνα με όσα ορίζει ο Νόμος 797/71. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Πρέβεζα, 30 Νοεμβρίου 1989 

■ Ο Νομάρχης 
* ΧΡ. ΣΕΡΙΦΗΣ 

: -♦- 

Αριθ. 8401 (3) 

Ειδοποίηση για την παρακατάθεση εκ μέρους του Δήμου Μοσχάτου της 
αποζημίωσης των ιδιοκτητών των εδαφικών εκτάσεων και ακινή¬ 
των που απαλλοτρίωσε το Δημοτικό Συμβούλιο Μοσχάτου για λό¬ 
γους δημόσιας ωφέλειας στο Ο.Τ. 131 και πρόσκληση προς τους δι¬ 
καιούχους για την είσπραξη της αποζημίωσης. 

Ο ΔΗΜΑΡΧΟΣ ΜΟΣΧΑΤΟΥ 

Ο Δήμος Μοσχάτου ειδοποιεί, ότι με Γραμμάτιο Σύστασης Παρακα¬ 
ταθήκης, αριθμ. 428/19.9.1989, κατέθεσε στο Ταμείο Παρακαταθη¬ 
κών και Δανείων, είκοσι επτά εκατομμύρια εξακόσιες δύο χιλιάδες εκα¬ 
τόν εξήντα (27.602.160) δραχμές. 

Το άνω ποσό θα αποδοθεί στους δικαιούχους, που θα αναγνωρισθούν 
νόμιμα, ως αποζημίωση των ακινήτων που το Δημοτικό Συμβούλιο 
Μοσχάτου απαλλοτρίώσε για λόγους Δημόσιας ωφέλειας με την από¬ 
φασή του, αριθμ. 35/1988. Η απόφαση αυτή εγκρίθηκε από το Νο¬ 
μάρχη Πειραιά με την απόφαση, αριθμ. 11302/88 και δημοσιεύθηκε 
στο Φ.Δ. 370/13.9.88 Φ.Ε.Κ. 

Το Μονομελές Πρωτοδικείο Αθηνών (Τμήμα Απαλλοτριώσεων) με 
την τελεσίδικη απόφασή του, αριθμ. 933/8.11.1988 καθόρισε ως προ¬ 
σωρινή τιμή μονάδας το ποσό των δέκα οκτώ χιλιάδων (18.000) δραχ¬ 
μών για τις εδαφικές εκτάσεις και για τα επικείμενα: α) για την οικία 
τέσσερις χιλιάδες (4.000) δρχ. το μ 3 και β) για τα παλιά κτίσματα (απο¬ 
θήκες) σε χίλιες πεντακόσιες (1.500) δρχ. το μ 3 , τα οποία περιγράφο- 
νται και αναφέρονται στην άνω αριθμ. 35/88 απόφαση του Δημοτικού 
Συμβουλίου Μοσχάτου. 

Παρακαλούνται οι νόμιμοι δικαιούχοι να προσέλθουν και να παραλά¬ 
βουν την πιο πάνω αποζημίωση, που έχει παρακατατεθεί. 

Μοσχάτο, 5 Δεκεμβρίου 1989 
Ο Δήμαρχος 

ΤΑΞΙΑΡΧΗΣ Γ. ΠΑΠΑΝΤΩΝΗΣ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3707 (4) 

Τροποποίηση ρυμοτομικού σχεδίου πόλεως Αγρίνιου μεταξύ των Ο.Τ. 

257, 256, 258 Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής άποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Την 127/89 ομόφωνη απόφαση Δημοτικού Συμβουλίου Αγρί¬ 
νιου. 

5. Την μελέτη αναθεώρησης του εγκεκριμένου σχ. πόλεως Αγρίνιου. 

6. Την 4143/22.9.89 εισηγητική έκθεση πολ/κού γραφείου Αγρί¬ 
νιου. 

7. Την 16/89 θέμα 5ον γνωμοδότηση Συμβουλίου ΧΟΠ όπως δια¬ 
τυπώθηκε σε συνεδρίαση του στις 16.10.1989. 

8. Την Γ4δ/15883/1903/8.2.1988 κοινή απόφαση του Υπουρ¬ 
γού Προεδρίας και αναπληρωτή Υπουργού ΠΕ.ΧΩ.ΔΕ. περί δημοσιο- 
ποιήσεως τοπ/κών διαγραμμάτων που συνοδεύουν αποφάσεις που δη¬ 
μοσιεύονται στην Εφημερίδα της Κυβερνήσεως, αποφασίζουμε: 

1. Εγκρίνουμε την τροποποίηση του ρυμοτομικού σχεδίου Αγρίνιου, 
αποχαρακτηρίζοντας το Ο.Τ. όπου βρίσκεται η ιδιοκτησία Αφών Σταυ- 
ρόπουλου από πράσινο σε κόκκινο, όπως περιγράφεται στα συνημμένα 
τοπ/κά που συνοδεύουν αυτή την απόφαση. 

2. Τα διαγράμματα αυτά σε δύο φύλλα με κλίμακα 1:500 θα αναρ- 
τηθούν επί 20ήμερου στο τμήμα Πολεοδομίας και Π.Ε. Μεσολογγίου 
Ν. Αιτωλ/νίας, μετά την δημοσίευση της παρούσας απόφασης στην 
Εφημερίδα της Κυβερνήσεως. 

Μεσσολόγι, 20 Νοεμβρίου1989 

Ο Νομάρχης 
Β. ΛΑΖΑΡΗΣ 

-♦- 

Αριθ. οικ. 4474 (5) 

Δόμηση στους οριοθετημένους οικισμούς Μοαχούλα και Πόρος Κρεστέ- 
νων Ν. Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις 

α) του Ν. 1032/80 περί συστάσεως ΥΧΟΠ. 

β) Το Π.Δ. 910/77 περί οργανισμού Υ.Δ.Ε. 

γ) Τον Ν. 3200/55 περί Διοικητικής αποκεντρώσεως. 

δ) Το Ν.Δ. 532/70 περί συμπληρώσεως των διατάξεων περί Δ/κής 
αποκεντρώσεως. 

2. Την αριθ. πρωτ. 1406/87 απόφ. Νομάρχη Ηλείας περί συγκρο- 
τήσεως του Συμβουλίου ΧΟΠ Ν. Ηλείας. 

3. Το Π.Δ. από 24.4.85 (ΦΕΚ 181 Δ/3.5.85) όπως τροποποιή¬ 
θηκε από το Π.Δ. (ΦΕΚ 133Δ/23.2.87). 

4. α) Την σύμφωνη γνώμη του Συμβουλίου ΧΟΠ που διατυπώθηκε 
στο αριθ. 4/89 πρακτικό και δημοσιεύθηκε στο ΦΕΚ 448/Δ/29.6.89 
(Μοσχούλα Κρεστένων) και συνοδεύει την αριθ. 2076/6.6.89 απόφ. 
Νομάρχη. 

β) Την σύμφωνη γνώμη του Συμβουλίου ΧΟΠ που διατυπώθηκε στο 
αριθ. 8/88 πρακτικό και δημοσιεύθηκε στο ΦΕΚ 570/Δ/4.8.88 (Πό¬ 
ρος Κρεστένων) και συνοδεύει την αριθ. πρωτ. 2701/21.7.88 από¬ 
φαση Νομάρχη, αποφασίζουμε: 

Συμπληρώνουμε τις υπ’ αριθ. 2076/6.6.89 και 2701/21.7.88 
Αποφάσεις Νομάρχη, ότι για τα τμήματα των οικισμών Μοσχούλα και 
Πόρος Κρεστένων που έχουν ήδη οριοθετηθεί με τις παραπάνω αποφά¬ 
σεις και που εμπίπτουν στο Γενικό Πολεοδομικό σχέδιο Κρεστένων 
ΦΕΚ 777/Δ/14.8.87 απόφαση αριθ. 40467/2078/29.6.87 ισχύει 
ως προς τη χρήση το άρθρο 5 παρ. 1 του Ν. 1337/83 και συγκεκρι¬ 
μένα τα τμήματα των οριοθετημένων παραπάνω οικισμών που περιέχο- 

νται στο Γ.Π.Σ. Κρεστένων δομούνται σύμφωνα με τις χρήσεις του 
Γ.Π.Σ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 29 Νοεμβρίου1989 
Ο Μομάρχης 

ΘΕΟΔΩΡΟΣ ΚΑΡΑΜΠΕΛΑΣ 

-♦- 

Αριθ. οικ. 4531 (6) 

Τροποποίηση σχεδίου πόλεως Πύργου Ν. Ηλείας περιοχής 4ου Δημ. 

Σχολείου. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
Κωμών του Κράτους» όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως» όπως τροποποιήθηκαν και συμπληρώθηκαν. 

3. Τις διατάξεις του Β. Δ/τος 712/70 «περί καθορισμού των διατη¬ 
ρούμενων αρμοδιοτήτων του Υπουργού Δημοσίων Έργων» που εκδό- 
θηκε κατόπιν, του-532/70 Ν. Δ/τος όπως μετά τροποποιήθηκαν και 
συμπληρώθηκαν με τα Β. Δ/τα 677/71 και 198/72. 

4. Τις διατάξεις του Α.Ν. 314/68 όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

5. Τις διατάξεις του Ν. 1032/80 «περί συστάσεως ΥΧΟΠ». 

6. Τις διατάξεις του Ν. 1337/83 «περί επεκτάσεως πολεοδομικών 
σχεδίων». 

7. Τις διατάξεις του Ν. 1577/85 ΦΕΚ 210Α/18.12.85 «περί 
ΓΟΚ». 

-8ΓΤις διατάξεις του Ν. 1558/85 ΦΕΚ 137Α/26.7.85 «Κυβέρνηση 
και Κυβερνητικά όργανα». 

9. Τις διατάξεις 'του'Π. Δ/τος 183/86 ΦΕΚ 70Α/5.6.86 και τις 

Εγκ. 117/20.6.86 και 119/1.7.86 του ΤΠ.ΠΕ.ΧΩ.Δ.Ε. «Σχετικά 
με έγκριση τροποποιήσεων και καθορισμού όρων δόμησης από τους Νο- 
μάρχες». * ' * 

10. Το από 9.2.40 ΦΕΚ 63Α/17.2.40 Δ/γμα «Σχετικά με αναθε¬ 
ώρηση και επέκταση του σχεδίου πόλεως Πύργου και την επιβολή οικο¬ 
δομικών περιορισμών». 

11. Την αριθ. 31/88 Απόφαση του Δημοτικού Συμβουλίου Πύργου 
με την οποία προτείνεται η τροποποίηση, ως επίσης και την αριθ. 
303/88 Απόφαση του παραπάνω Συμβουλίου που απορρίπτονται οι εν¬ 
στάσεις για την τροποποίηση ως αβάσιμοι. 

12. Το από Μάϊος 1985 τοπογραφικό διάγραμμα με κλίμακα 1:200 
που υπογράφει ο Πολ/κός ΐπ/κός Γεώργιος Μελενίκος και απεικονίζε¬ 
ται η τροποποίηση με διακεκομένες γραμμές οι προβλεπόμενες από το 
σχέδιο πόλεως Πύργου οικοδομικές και ρυμοτομικές γραμμές, με συνε¬ 
χείς δε οι προτεινόμενες. 

13. Την σύμφωνη γνώμη του Συμβουλίου ΧΟΠ που διατυπώθηκε 
στο αριθ. 7/89 πρακτικό αυτού (θέμα 16), αποφασίζουμε: 

Δεν εγκρίνουμε την τροποποίηση του σχεδίου πόλεως Πύργου στην 
περιοχή του 4ου Δημοτικού Σχολείου και παραμένει το πλάτος του δρό¬ 
μου που προβλέπεται από το σχέδιο πόλεως, όπως λεπτομερώς απεικο¬ 
νίζεται στο τοπογραφικό που συνοδεύει την Απόφασή μας και αποτελεί 
παράρτημά της. 

Η απόφασή μας αυτή που ισχύει από τη δημοσίευσή της, να δημο- 
σιευθεί στην Εφημερίδα της Κυβερνήσεως και το σχέδιο που την συνο¬ 
δεύει θα αναρτηθεί στο κτίριο της Πολεοδομίας επί 15 ημέρες μετά την 
δημοσίευση. 

Πύργος, 29 Νοεμβρίου1989 
Ο Νομάρχης 

ΘΕΟΔΩΡΟΣ ΚΑΡΑΜΠΕΛΑΣ 

- + - 

Αριθ. οικ. 4346 , (7) 

Κατηγοριοποίηση και καθορισμός ορίων, όρων και περιορισμών δόμη¬ 
σης στον οικισμό Ηεμόνια Αποκορώνου Ν. Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) περί 
τρόπου καθορισμού ορίων οικισμών της χώρας κατηγορίες και καθορι¬ 
σμού όρων και περιορισμών δόμησης και του από 14.2.87 (ΦΕΚ 133 
Δ/23.2.87) και από 29.4.89 (ΦΕΚ 293 Δ/16.5.89) με το οποίο τρο¬ 
ποποιείται το προηγούμενο Π.Δ. 


2. Τις προτάσεις των μελετητών Μηχ/κών του Τ.Π. και Π.Ε. της 
Νομαρχίας Χανιών που αφορούν στον προσδιορισμό των ορίων των 
υπόψη οικισμών. 

3. Τα δελτία κατηγοριοποίησης και αρχ/κής αναγνώρισης των οικι¬ 
σμών που συμπληρώθηκαν από τους προαναφερόμενους μελετητές 
κατά τις υποδείξεις των σχετικών προδιαγραφών του Υπ.ΠΕ.- 
ΧΩ.Δ.Ε. 

4. Τα πληθυσμιακά στοιχεία της τελευταίας απογραφής του κράτους 
της ΕΣΥΕ. 

5. Την υπ’ αρ. 29/89 (θέμα 2) γνωμοδότηση του Συμβουλίου ΧΟΠ 
του Νομού. 

6. Την υπ’ αρ. 22/89 απόφαση του Κ.Σ., αποφασίζουμε: 

1. Κατατάσσουμε τον οικισμό Πεμόνια Αποκορώνου ως ακολούθως: 

ΠΕΜΟΝΙΑ: Ούτε περιαστικός, ούτε παραλιακός ή τουριστικός, εν¬ 
διαφέρων, στάσιμος, συνεκτικός, μεσαίος. 

2. Καθορίζομε τα όρια του οικισμού με τα στοιχεία: 

ΠΕΜΟΝΙΑ: 1, ΙΑ, 1Β, 2, 3, 4, 5, 6, 7, 8, 9, 10, 11, 1. 

Τα παραπάνω στοιχεία αντιστοιχούν: 

ΟΡΙΑ ΟΙΚΙΣΜΟΥ ΠΕΜΟΝΙΑ: 

1. Σημείο διασταύρωσης κεντρικού δρόμου με το δρόμο που οδηγεί 
στο Νεκροταφείο. 

ΙΑ. Οικία Μπικάκη. 

1Β. Οικία Θωμαδάκη Αλεξ. 

2. Οικία Κοκολάκη Ιωάν. 

3. Οικία Κοκολαντωνάκη Αντ. 

4. Οικία Νικηφοράκη Γεωργ. 

5. Οικία Αρχαγγελάκη Γεωργ. 

6. Υδροδεξαμενή οικισμού. 

7. Αποθήκη Κοκολαντωνάκη Μιχ. 

8. Οικία Δουρουντάκη Ελέν. 

9. Οικία Μαμαλουκάκη Αιμ. 

10. Το σημείο 10 ορίζεται επί του κεντρικού δρόμου προς Φρε και σε 
απόσταση 150 μ. από την οικία Παπαδάκη Γεωργίου. 

11. Σημείο συνάντησης του αγροτικού δρόμου προς Μοσχάτο- 
Τραχάλες με άλλον αγροτικό δρόμο. 

Τέλος επιστρέφομε στο αρχικό σημείο 1. 

Τα παραπάνω όρια φαίνονται στα συνοδευτικά της παρούσας σχεδια¬ 
γράμματα σε κλ. 1:500 που αποτελεί αναπόσπαστο μέρος της απόφα¬ 
σης αυτής και συντάχθηκαν βάσει στοιχείων, χαρτών και επί τόπου 
ελέγχου. 

Η παρούσα απόφαση μαζί με τα σχεδιαγράμματα οριοθέτησης των 
οικισμών που τη συνοδεύουν θα αναρτηθεί για 15 στο Τ.Π. και Π.Ε. της 
Νομαρχίας Χανιών. 

II. Καθορίζομε τους ακόλουθους Γενικούς· και Ειδικούς όρους και πε¬ 
ριορισμούς δόμησης: 

Α. ΓΕΝΙΚΟΙ ΟΡΟΙ ΔΟΜΗΣΗΣ: 

1. Εντός των ορίων των οικσιμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ/3.5.85 όπως τροποποιή¬ 
θηκε με τα Π.Δ. 133 Δ/23.2.87 και 293 Δ/16.5.89. 

Για τον οικισμό Πεμονίων ορίζεται αρτιότητα γηπέδου 500 τ.μ. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ: 

Για τον οικισμό Πεμονίων ορίζονται οι ειδικοί όροι δόμησης που ανα¬ 
γράφονται στην καρτέλλα που συνοδεύει την παρούσα. 

III. α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τ.Π. και Π.Ε. της Νομ. Χανιών ώστε να εξασφαλίζεται 
η συνέχεια των υπαρχόντων Κοιν/στων χώρων και η δημιουργία νέων 
Κοιν/στων χώρων σύμφωνα με τα οριζόμενα στις διατάξεις του άρθρου 
6 του από 24.4.85 Δ/τος όπως τροποποιήθηκε με το από 25.4.89 
(ΦΕΚ 293 Δ/16.5.89). 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181 Δ/3.5.85) και της 14.2.87 (ΦΕΚ 133 Δ/23.2.87) και της 
25.4.89 (ΦΕΚ 293 Δ/16.5.89). 

Η παρούσα απόφαση να δημοσιευθεί στην Εφημερίδα της Κυβερνήσεως. 

Χανιά, I V Νοεμβρίου 1989 
Ο Νομάρχης 
ΜΑΝ. ΦΡΑΔΕΛΛΟΣ 

Αριθ. οικ. 439654/2066 (8) 

Τροποποίηση ρυμοτομικού σχεδίου Δήμου Αργυρούπολης Αττικής με 

αποχαρακτηρισμό του οικοπέδου 281 του Ο.Τ. 26 από χώρο νηπια¬ 
γωγείου. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Το Ν. Δ/γμα της 17.7/16.8.1923. 

2. Την παρ. 2 του άρθ. 4 του Ν. 622/77. 

3. Το Π. Δ/γμα 183/9.5.86 (ΦΕΚ 70/Α/5.6.86). 

4. Το Ν. Δ/γμα 1147/72 «περί Διοικίσεως Μείζονος Πρωτευού- 
σης». 

5. Την εγκύκλιο με αρ. Λ. 7/13.1/17/11.12.72. 

6. Το Π. Δ/γμα 910/77 «περί Οργανισμού Τ.Δ.Ε.». 

7. Το Ν. 1032/80 περί Τ.Χ.Ο.Π. 

8. Το Ν. 1558/85 περί «Κυβερνήσεως και Κυβερνητικών Οργά¬ 
νων», αρθ. 24 παρ. 1. 

9. Τους Ν. 1232/82 και 1235/82. 

10. Την Υπουργική απόφαση 7524/1151/83 (ΦΕΚ 767/Β/ 
83). 

11. Την αρ. 203/89 Απόφαση του Δ.Σ. του Δήμου Αργυρούπολης. 

12. Τη γνωμοδότηση του Ν.Σ. ΠΕΧΩΔΕ από την συνεδρίαση της 
17.11.89 πρακτ. 35, αποφασίζουμε: 

Εγκρίνεται η τροποποίηση του εγκ. ρυμ. σχεδίου του Δήμου Αργυ¬ 
ρούπολης στο 0Τ 26 με αποχαρακτηρισμό του οικοπέδου 281 από 
χώρο νηπιαγωγείου όπως φαίνεται σημειωμένο με τα στοιχεία 
(ΑΒΓΔΑ) στο σε κλ. 1/500 σχεδ/μα που συνοδεύει την Απόφαση. Για 
ενημέρωση των ενδιαφερομένων το σχεδ/μα αυτό θα αναρτηθεί επί δε¬ 
καπενθήμερον στα γραφεία της Δ/σης Πολ/μίας Πειραιάς, οδός Νο- 
ταρά 93-95. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 4 Δεκεμβρίου 1989 

Ο Νομάρχης 

Κ. ΓΚΛΕΤΣΟΣ 

--♦- 

Αριθ. 462/89 (9) 

Τροποποίηση σχεδίου πόλεως Χανιών. 

Ο ΠΡΟΕΔΡΟΣ 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΧΑΝΙΩΝ 
Αφού έλαβε υπόψη: 

1. Το από 29.12.86 Π.Δ. περί εγκρίσεως τροποποιήσεως εγκεκρι¬ 
μένου σχεδίου πόλεως με απόφαση του Δ.Σ. του Δήμου Χανιών. 

2. Τις σχετικές διατάξεις του Ν.Δ. της 17.7.1923 περί Σχεδίων Πό¬ 
λεων κωμών κ.λπ. 

3. Την σύμφωνο γνώμη του Δημοτικού Συμβουλίου την εκφρααθεί- 
σαν με την υπ’ αριθ. 618/88 απόφασή του. 

4. Τις ενστάσεις που έχουν υποβληθεί. 

5. Τη γνώμη του Δημοτικού Συμβουλίου επί των ενστάσεων, εκφρα¬ 
σθείσα δια της υπ’ αριθ. 337/89 αποφάσεώς του. 

6. Την υπ’ αριθ. 20/89 θέμα 3ο γνωμοδότηση του Συμβουλίου 
Χ.Ο.Π. του Ν. Χανιών. 

7. Τις εισηγήσεις και προτάσεις καθώς και τη διεξαχθείσα συζήτηση 
επί τουθέματος, αποφασίζει: 

1. Εγκρίνει την τροποποίηση του εγκεκριμένου σχεδίου πόλεως Χα¬ 
νιών όπως αυτή περιγράφεται στο από Αυγούστου 1988 τοπογραφικό 
διάγραμμα υπό κλίμακα 1:200 του μηχανικού Γιάννη Σταυρακάκη και 
θεωρήθηκε από το Δήμαρχο Χανιών και τον Προϊστάμενο της Τεχνικής 
Υπηρεσίας του Δήμου Χανιών. 

2. Η τροποποίηση αφορά την ένταξη στο σχέδιο πόλεως ως πεζοδρό¬ 
μου της κονόχρηστης διάβασης Γογονή στο Ο.Τ. 464 με πλάτος 4,0 
μέτρα και ρυμοτομική γραμμή τη γραμμή που ορίζουν οι περιφράξεις 
των επί της οδού Γογονή εχάντων πρόσωπο οικοπέδων και οικοδομική 
γραμμή την ευθεία που ορίζουν τα κτίρια των ιδοκτησιών 1-2 και 5 
αντίστοιχα ως και το συνημμένο τοπογραφικό διάγραμμα. 

3. Η ανάρτηση του ανωτέρω διαγράμματος θα γίνει μετά τη δημο¬ 
σίευση της παρούσης στην Εφημερίδα της Κυβερνήσεως στον πίνακα 
των ανακοινώσεων του Δήμου Χανιών που βρίσκεται στο κεντρικό χωλ 


του Δημαρχείου και κατά το χρονικό διάστημα από 2.1.1990 έως 
17.1.1990. 

Ο Πρόεδρος του Δ.Σ. 

ΓΙΑΝΝΗΣ ΔΑΣΚΑΛΑΚΗΣ 

- ♦- 

Αριθ. 6499/4342 (10) 

Κατηγοριοποίηση και καθορισμός ορίων και περιορισμών δόμησης 

στους οικισμούς Πλατυβόλα, Θυμιά και Σπηλιάρια της Κοιν. Πλα- 

τυβόλας της επαρχίας Κυδωνιάς του Ν. Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) περί 
τρόπου καθορισμού ορίων οικισμών της χώρας, κατηγορίες και καθορι¬ 
σμού ορίων και περιορισμών δόμησης και των από 14.2.87 Π.Δ. (ΦΕΚ 
133 Δ/23.2.87) και από 29.4.89 (ΦΕΚ 293 Δ/16.5.89) με τα οποία 
τροποποιείται το προηγούμενο Π.Δ. 

2. Τις προτάσεις των μελετητών Μ ηχ/κών του Τ.Π. και Π.Ε. της Ν. 
Χανιών που αφορούν στον προσδιορισμό των ορίων των υπόψη οικι¬ 
σμών. 

3. Τα δελτία κατηγοριοποίησης και αρχ/κής αναγνώρισης των οικι¬ 
σμών που συμπληρώθηκαν από τους προαναφερόμενους μελετητές 
κατα τις υποδείξεις των σχετικών προδιαγραφών του Υπ.ΠΕ.- 
ΧΩ.Δ.Ε. 

4. Τα πληθυσμιακά στοιχεία της τελευταίας απογραφής του κράτους 
της ΕΣΥΕ. 

5. Την υπ’ αρ. 30/89 (θέμα 2ο) γνωμοδότηση του Συμβουλίου 
ΧΟΠ του Νομού. 

6. Το γεγονός ότι το Κ.Σ. δεν γνωμοδότησε τις ταχθείσες προθε¬ 
σμίες, αποφασίζουμε: 

1. Κατατάσσουμε τους οικισμούς ως εξής: 

Τους οικισμούς όλους: Ως μη περιαστικούς, μη παραλιακούς, μη του¬ 
ριστικούς, ενδιαφέροντες, στάσιμους, διάσπαρτους και μικρούς. 

2. Καθορίζουμε τα όρια των οικισμών με στοιχεία ως εξής: 

ΟΡΙΑ ΟΙΚΙΣΜΟΥ ΠΛΑΤΥΒΟΛΑΣ: 

Γειτονιά Α: 

1. Διασταύρωση επαρχιακού δρόμου με άλλο δρόμο προς οικισμό. 

2. Διασταύρωση επαρχιακού δρόμου με μονοπάτι προς οικισμό. 

Στο 2 φθάνομε από το 1 ακολουθώντας τον επαρχιακό δρόμο. 

3. Σημείο διασταύρωσης μονοπατιών. 

4. Σημείο αγροτικών δρόμων σε απόσταση 200 μ. από το σημείο 5. 

5. Σημείο διασταύρωσης αγροτ. δρόμων. 

Στο 5 φθάνομε από το 4 ακολουθώντας τον ένα αγροτικό δρόμο. 

6. Σημείο διασταύρωσης αγροτικού δρόμου με μονοπάτι προς οικι- 
σμό. 

Στο 6 φθάνομε από το 5 ακολουθώντας τον αγρ. δρόμο σε απόσταση 
περίπου 160 μ. από το 5. 

4. Σημείο διασταύρωσης δρόμου προς οικισμό με μονοπάτι Νότια. 

Από το 7 επιστρέφομε στο 1 και κλείνομε την οριοθέτηση της γειτο¬ 
νιάς Α. 

Γειτονιά Β (Αλωνιάκι): 

8. Σημείο αγροτικού δρόμου προς οικισμό σε απόσταση 60μ. από το 
κτίσμα Σαρικάκη Κων. 

9. Σημείο αγροτικού δρόμου σε απόσταση ΙΟΟμ. από το σημείο 4 
της γειτονιάς Α. 

10. Σημείο διασταύρωσης αγρ. δρόμων. 

11. Σημείο διασταύρωσης αγρ. δρόμων σε απόσταση 35μ. από την 
οικία Σαρικάκη Εμμ. 

12. Σημείο αγροτικού δρόμου σε απόσταση 150μ. από το σημείο 13. 

13. Ν.Δ. γωνία κτίσματος Σαρικάκη Κων/νου και Νικηφόρου. 

Από το 13 επιστρέφομε στο 8 και κλείνομε την οριοθέτηση της γειτο¬ 
νιάς (Αλωνάκι). 

ΟΡΙΑ ΟΙΚΙΣΜΟΥ ΘΥΜΙΑ: 

Γειτονιά Α: 

1. Σημείο διασταύρωσης του επαρχιακού δρόμου προς οικισμό με 
αγροτικό δρόμο Νότια. 

2. Σημείο του επαρχιακού δρόμου σε απόσταση 250 μ. από το σημείο 
1 απ’ όπου φθάνομε ακολουθώντας το δρόμο αυτό. 

3. Σημείο μονοπατιού σε απόσταση 180 μ. από το σημείο 4. 

4. Σημείο διασταύρωσης αγρ. δρόμου με μονοπάτι. 

5. Σημείο διασταύρωσης αγροτ. δρόμου μονοπάτι σε απόσταση περί¬ 
που ΙΟΟμ από το σημείο 1. 

Από το 5 ακολουθώντας του αγροτικό δρόμο επιστρέφουμε στο 1 και 
κλείνομε την οριοθέτηση της γειτονιάς Α. 

Γειτονιά Β: 

6. Σημείο διασταύρωσης μονοπατιών. 

7. Ν.Δ. γωνία ερειπωμένου κτίσματα Δερμιτζάκη Σταυρούλας. 

8. Δυτική γωνία ερειπωμένου κτίσματος Δερμιτζάκη Εμμ. 

9. Σημείο διασταύρωσης μονοπατιών. 

10. Σημείο μονοπατιού σε απόσταση 40 μ. από την διασταύρωσή του 
με δρόμο της γειτονιάς Α. 

11. Β.Α. γωνία ερειπωμένου κτίσματος Δρακάκη Παρασκευού- 
λας. 

12. Ν.Α. γωνία ερειπωμένου κτίσματος Λιβιάκη Σπύρου. 

13. Σημείο μονοπατιού προς Νότο σε απόσταση 60μ. από τη δια¬ 
σταύρωσή του με μονοπάτι προς οικία Αιβιάκη Σταύρου. 

Από το σημείο 13 επιστρέφομε στο 6 και κλείνομε την οριοθέτηση της 
γειτονιάς Β του οικισμού Θυμιά. 

ΟΡΙΑ ΟΙΚΙΣΜΟΥ ΣΠΗΛΙΑΡΙΑ: 

Γειτονιά Α (Σπηλιάρια): 

1. Σημείο διασταύρωσης του επαρχ. δρόμου με αγροτικό προς σχο¬ 
λείο. 

2. Σημείο του επαρχ. δρόμου όπου φθάνομε ακολουθώντας το δρόμο 
από το σημείο 1 σε απόσταση 170 μ. 

3. Σημείο διασταύρωσης δρόμων του οικισμού. 

4. Σημείο διασταύρωσης δρόμων του οικισμού. 

5. Σημείο διασταύρωσης του Κοιν. δρόμου Βόρεια με αγροτικό 
δρόμο Ανατολικά. 

6. Σημείο του αγρ. δρόμου σε απόσταση 50 μ. από τον Κοινοτικό. 

Από το 5 φθάνομε στο 6 ακολουθώντας τον αγροτικό δρόμο. 

7. Σημείο διασταύρωσης αγρ. δρόμων. 

8. Σημείο αγροτικού δρόμου σε απόσταση 100 μ. από τη διασταύ¬ 
ρωσή του με δρόμο του οικισμού. 

9. Σημείο αγροτικού δρόμου που ορίζεται πάνω σε ευθεία κάθετη 
προς τον επαρχιακό δρόμο στο σημείο 1. 

Από το 9 επιστρέφομε στο 1 και κλείνομε την οριοθέτηση της γειτο¬ 
νιάς Α (Σπηλιάρια). 

Γειτονιά Β (Σκουραχλάδα): 

10. Βόρεια πλευρά οικίας Φαδάκη Ευστρατίου. 

11. Σημείο αγροτικού δρόμου σε απόσταση 30 μ. από τη Βόρεια 
πλευρά της οικίας Μπαγάκη Παναγιώτη. 

12. Ν.Α. γωνία οικία Μπαγάκη Παν. και Ιωάννη. 

13. Σημείο αγροτικού δρόμου σε απόσταση 120 μ. από το 14. 

14. Σημείο διασταύρωσης του προηγούμενου αγρ. δρόμου με άλλον 
Νότια. 

Στο 14 φθάνομε ακολουθώντας τον δρόμο από το 13. 

15. Σημείο αγρ. δρόμου σε απόσταση 140 μ. από το 14 μετρούμενη 
πάνω σε αγροτικό δρόμο. 

16. Σημείο αγρ. δρόμου Δυτικά σε απόσταση 100 μ. από το σημείο 


Από το σημείο 16 επιστρέφομε στο 16 και κλείνομε την οριοθέτηση 
■'της γειτονιάς Β (Σκουραχλάδας). 

Γειτονιά Γ (Τσιχλοπήγαδο): 

17. Σημείο κοιν. δρόμου στην ευθυγραμμία της βόρειας πλευράς της 
οικίας Χειλουδάκη Σπύρου. 

Στο 18 φθάνομε από το 17 ακολουθώντας τον αγροτικό δρόμο. 

18. Σημείο διασταύρωσης κοιν. δρόμου με αγροτικό Βόρεια. 

19. Σημείο διασταύρωσης αγροτικών δρόμων. 

20. Σημείο διασταύρωσης μονοπατιού Νότια σε απόσταση 10 μ. από 
την οικία Δρακάκη Ελένης. 

21. Ν.Δ. γωνία οικίας Δρακάκη Ελένης. 

22. Σημείο που ορίζεται στην ευθυγραμμία της δυτικής πλευράς της 
οικίας Δρακάκη Ελένης και σε απόσταση 100 μ. από το σημείο 21. 

23. Ν.Δ. πλευρά οικία Χειλουδάκη Σπύρου. 

Από το 23 επιστρέφουμε στο 17 και κλείνομε την οριοθέτηση της; γει¬ 
τονιάς Γ (Τσιχλοπήγαδο) του οικισμού Σπηλιάρια 

όπως αυτά φαίνονται στα συνοδευτικά της παρούσας σχεδιαγράμ¬ 
ματα σε κλ. 1:5.000 που αποτελεί αναπόσπαστο μέρος της απόφασης 
αυτής και συντάχθηκαν βάσει στοιχείων χαρτών και επί τόπου ελέγχου. 

Η παρούσα απόφαση μαζί με τα σχεδιαγράμματα οριοθέτησης των 
οικισμών θα αναρτηθεί για 15 ημέρες στο Τ.Π. και Π.Ε. της Ν. Χα¬ 
νιών. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης: 

Α. ΓΕΝΙΚΟΙ ΟΡΟΙ ΔΟΜΗΣΗΣ: 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181/3.5.85 όπως τροποποιή¬ 
θηκε με τα Π.Δ. ΦΕΚ 133 Δ/23.2.87 και ΦΕΚ 293 Δ/16.5.89 και 
για όλους τους οικισμούς αρτιότητα γηπέδων 500 τ.μ. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα γήπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ: 

Για όλους τους οικισμούς τους ειδικούς όρους δόμησης που (αναγρά¬ 
φονται στην καρτέλλα που συνοδεύει την παρούσα. 

III. α. Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό Τοπ/κό διάγραμμα 
από το Τ.Π. και Π.Ε. της Ν. Χορίων ώστε να εξασφαλίζεται η συνέχεια 
των υπαρχόντων Κοινοχρήστων χώρων σύμφωνα με τα οριζόμενα στις 
διατάξεις του άρθρου 6 του από 24.4.85 Δ/τος όπως τροποποιήθηκε 
με το από 25.4.89 ΦΕΚ 293 Δ/16.5.89 Δ/γμα. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στις διατάξεις του Δ/τος της 
24.4.85 (ΦΕΚ 181 Δ/3.5.85) στο Δ/γμα της 14.2.87 (ΦΕΚ 133 Δ/ 
23.2.87) και στο Δ/γμα της 25.4.89 (ΦΕΚ 293 Δ/16.5.89). 

Η απόφαση αυτή να δημοσιευθεί στην Εφημερίδα της Κυβερνήσεως. 

Χανιά, 17 Νοεμβρίου 1989 
Ο Νομάρχης 
ΜΑΝ. ΦΡΑΔΕΛΛΟΣ 

